Seebohm saavutti 2014 sekä Glasgow'n Kansainyhteisön kisoissa että Gold Coastin Tyynenmeren-mestaruuskilpailuissa kultaa 100 metrin selkäuinnissa ja 4 × 100 metrin sekauintiviestissä sekä hopeaa 200 metrin selkäuinnissa. Dohan lyhyen radan MM-kilpailuissa hän sai hopeaa 50, 100 ja 200 metrin selkäuinneissa sekä 4 × 100 metrin sekauintiviestissä. Lisäksi hän sai pronssia 100 metrin sekauinnissa.